pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานเปิดงานสัมมนาวิชาการระดับชาติ Green Scrap Metal Thailand 2020
วันศุกร์ที่ 30 ตุลาคม 2563
ปลัดฯ กอบชัย เป็นประธานเปิดงานสัมมนาวิชาการระดับชาติ Green Scrap Metal Thailand 2020
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการระดับชาติ Green Scrap Metal Thailand 2020 ณ โรงแรม ปทุมวัน ปริ๊นเซส กรุงเทพฯ
วันนี้ (30 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการระดับชาติ Green Scrap Metal Thailand 2020 ภายใต้โครงการ Greening the Scrap Metal Value Chain through Promotion of BAT/BEP to Reduce U-POPs Releases from Recycling Facilities พร้อมด้วย นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายสมพล โนดไธสง นายนิรันดร์ ยิ่งมหิศรานนท์ และผู้บริหารกระทรวงอุตสาหกรรม เข้าร่วม โดยมี นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ Mr. Stein R. Hansen ผู้อํานวยการสํานักงานภูมิภาคและผู้แทนถาวร UNIDO ประจําประเทศไทย ให้การต้อนรับ ณ โรงแรม ปทุมวัน ปริ๊นเซส กรุงเทพฯ
สําหรับงานสัมมนาดังกล่าว มีวัตถุประสงค์เพื่อเผยแพร่ผลงานดําเนินงานโครงการในด้านต่าง ๆ ได้แก่ การสํารวจข้อมูลของอุตสาหกรรมรีไซเคิลเศษโลหะ เพื่อกําหนดนโยบายการจัดการเศษโลหะอย่างยั่งยืน การนําเทคโนโลยีที่ทันสมัยและแนวทางด้านเทคนิคที่ดีที่สุดไปใช้เพื่อลดผลกระทบต่อสิ่งแวดล้อม การสร้างเครือข่ายห่วงโซ่อุปทานในอุตสาหกรรมรีไซเคิลเศษโลหะ รวมถึงการสร้างความตระหนักเกี่ยวกับ U-POPs และ BAT/BEP ทั้งนี้ได้มีพิธีลงนามในสัญญาการสนับสนุนการลงทุนเพื่อปรับปรุงกระบวนการผลิตให้เป็นมิตรกับสิ่งแวดล้อม ระหว่าง UNIDO และผู้ประกอบการในภาคอุตสาหกรรม
รัฐบาลไทย-ข่าวทำเนียบรัฐบาล-นายกฯ เปิดงาน “สวัสดีข้าวสาร”  ภายใต้แนวคิด “The Modern Thainess” พร้อมโชว์การทำ “ผัดไทย” ร่วมกับนักศึกษามหาวิทยาลัยราชภัฏสวนดุสิต
วันศุกร์ที่ 30 ตุลาคม 2563
นายกฯ เปิดงาน “สวัสดีข้าวสาร”  ภายใต้แนวคิด “The Modern Thainess” พร้อมโชว์การทํา “ผัดไทย” ร่วมกับนักศึกษามหาวิทยาลัยราชภัฏสวนดุสิต
นายกรัฐมนตรี เปิดงาน “สวัสดีข้าวสาร”  ภายใต้แนวคิด “The Modern Thainess” พร้อมโชว์การทํา “ผัดไทย” ร่วมกับนักศึกษามหาวิทยาลัยราชภัฏสวนดุสิต
วันนี้ (30 ต.ค.63)นายอนุชาบูรพชัยศรี โฆษกประจําสํานักนายกรัฐมนตรี เผยพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานพิธีเปิดงาน“สวัสดีข้าวสาร” เปิดตัวถนนข้าวสารโฉมใหม่ภายใต้แนวคิด“The Modern Thainess”เพื่อส่งเสริมการท่องเที่ยวและกระตุ้นเศรษฐกิจในพื้นที่กรุงเทพมหานคร
โอกาสนี้ นายกรัฐมนตรีย้ํานโยบายรัฐบาลในการส่งเสริมการท่องเที่ยวภายในประเทศ กระตุ้นการจับจ่ายใช้สอย เกิดเงินหมุนเวียนในระบบ ด้วยการจัดกิจกรรมในสถานที่ท่องเที่ยวทั่วประเทศ ซึ่งกิจกรรมถนนข้าวสารวันนี้แสดงให้เห็นถึงความพร้อมของประเทศไทยในการต้อนรับนักท่องเที่ยวรัฐบาลขับเคลื่อนเศรษฐกิจฐานราก ด้วยการผ่อนคลายมาตรการโควิด-19อย่างต่อเนื่อง ซึ่งยังคงควบคุมและจํากัดการแพร่ระบาดได้ในระดับที่น่าพอใจ อย่างไรก็ตาม นายกรัฐมนตรียังขอให้ทุกคนปฏิบัติตามมาตรการด้านสุขภาพ เพื่อป้องกัน โรคโควิด-19 อย่างเคร่งครัดโดยใช้ชีวิตแบบNew Normal
ทั้งนี้ นายกรัฐมนตรียังย้ําว่า รัฐบาลสนับสนุนเม็ดเงินในระบบเพื่อหมุนเวียน กระตุ้นให้กลุ่มคนที่มีศักยภาพให้ มีการใช้จ่ายมากยิ่งขึ้น โดยเฉพาะในระบบเศรษฐกิจฐานรากผู้มีรายได้น้อยซึ่งจะต้องมีการพัฒนารายได้ต่อไป เพื่อให้มีความเข้มแข็งและใช้ชีวิตอยู่ได้อย่างมีความสุขและพอเพียงตามศักยภาพและกําลังของแต่ละบุคคล และไม่ให้เกิดปัญหาหนี้สินในอนาคตโดยในช่วงท้ายนายกรัฐมนตรีฝากให้คนไทยรักสามัคคีด้วยการยึดมั่นในสถาบันชาติ ศาสนา พระมหากษัตริย์ ทําให้ประเทศไทยเจริญมาตั้งแต่อดีตและจะเติบโตก้าวหน้าต่อไป
จากนั้น นายกรัฐมนตรี ได้เยี่ยมชมร้านค้าผู้ประกอบการบริเวณถนนข้าวสาร และสินค้าBangkok Brandโดยตลอดทางประชาชนที่อยู่บริเวณโดยรอบและผู้ประกอบการได้ให้กําลังใจโดยการมอบช่อดอกไม้และบอกให้นายกรัฐมนตรีสู้ ๆ พร้อมกันนี้นายกรัฐมนตรีได้ประกอบอาหารเมนู “ผัดไทย” ที่บูธของมหาวิทยาลัยราชภัฏสวนดุสิตและร่วมพูดคุยกับนักศึกษาอย่างเป็นกันเองก่อนเดินทางไปเปิดงานสืบสานประเพณีลอยกระทง พุทธศักราช2563 "ลอยกระทงวิถีใหม่ สืบสานวัฒนธรรมไทย" ณ คลองผดุงกรุงเกษม ข้างทําเนียบรัฐบาลต่อไป
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คกก. การกีฬาแห่งประเทศไทย เห็นชอบแผนการกำกับดูแลที่ดีและการนำองค์กร ปี 64 พร้อมอนุมัติการก่อสร้างอาคารศูนย์ฝึกกีฬามวยสากลมาตรฐาน ระดับสากล สนามกีฬาหัวหมาก
วันศุกร์ที่ 30 ตุลาคม 2563
คกก. การกีฬาแห่งประเทศไทย เห็นชอบแผนการกํากับดูแลที่ดีและการนําองค์กร ปี 64 พร้อมอนุมัติการก่อสร้างอาคารศูนย์ฝึกกีฬามวยสากลมาตรฐาน ระดับสากล สนามกีฬาหัวหมาก
คกก. การกีฬาแห่งประเทศไทย เห็นชอบแผนการกํากับดูแลที่ดีและการนําองค์กร ปี 64 พร้อมอนุมัติการก่อสร้างอาคารศูนย์ฝึกกีฬามวยสากลมาตรฐาน ระดับสากล สนามกีฬาหัวหมาก
วันนี้ (30 ต.ค. 63) เวลา 10.00 น. ณ ห้องวิจิตรวาทการ ชั้น 3 สํานักงานสภาความมั่นคงแห่งชาติ ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬาแห่งประเทศไทย ครั้งที่ 11/2563 โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เข้าร่วมด้วย
ที่ประชุมได้รับทราบรายงานผลการประเมินการบริหารจัดการอย่างมีมาตรฐานของสมาคมกีฬาแห่งประเทศไทย ตามเงื่อนไขของสํานักงานคณะกรรมการนโยบายรัฐวิสาหกิจ (สคร.) ประจําปี พ.ศ. 2563 โดยการประเมินแบ่งออกเป็น 4 ระบบ ได้แก่ ระบบการบริหารจัดการ ระบบการพัฒนานักกีฬา ระบบการพัฒนาบุคลากรกีฬา และระบบการจัดการแข่งขัน โดยสมาคมกีฬาแห่งประเทศไทยที่ได้รับการจดทะเบียนเป็นสมาคมกีฬาแห่งประเทศไทยเกิน 4 ปีขึ้นไป จํานวน 73 สมาคมกีฬา ผ่านเกณฑ์การประเมินจํานวน 73 สมาคม และสมาคมกีฬาแห่งประเทศไทยที่เข้าร่วมการประเมินในปี 2563 เป็นครั้งแรก จํานวน 11 สมาคม ผ่านเกณฑ์การประเมิน จํานวน 6 สมาคม ซึ่งผลการประเมินเท่ากับร้อยละ 84.1 ผ่านเกณฑ์ที่ สคร. กําหนดไว้
โอกาสนี้ ที่ประชุมยังเห็นชอบแผนการกํากับดูแลที่ดีและการนําองค์กร (Corporate Governance & Leadership: CG & Leadership) ประจําปีงบประมาณ พ.ศ. 2564 เพื่อยกระดับสมาคมกีฬา สู่มาตรฐานสากล และเพิ่มประสิทธิภาพการกํากับดูแล กิจการของคณะกรรมการฯ ประกอบด้วยแผนการดําเนินงานจํานวน 10 ด้าน ได้แก่ 1) การสนองบทบาทของรัฐ 2) บทบาทของรัฐวิสาหกิจเพื่อการตลาดที่เป็นธรรม 3) สิทธิและความเท่าเทียมกันของผู้ถือหุ้น 4) บทบาทของผู้มีส่วนได้ส่วนเสีย 5) การเปิดเผยข้อมูล 6) บทบาทคณะกรรมการ 7) การบริหารความเสี่ยงและการควบคุมภายใน 8) จรรยาบรรณ 9) ความยั่งยืนและนวัตกรรม และ 10) การติดตามผลการดําเนินงาน นอกจากนี้ได้เห็นชอบการใช้งบประมาณสะสมดําเนินการก่อสร้างอาคารศูนย์ฝึกกีฬามวยสากลมาตรฐาน ระดับสากล สนามกีฬาหัวหมาก เพื่อพัฒนานักกีฬาประเภทมวยสากลให้มีศักยภาพมากยิ่งขึ้น เพื่อเตรียมพร้อมที่จะเข้าแข่งขัน กับประเทศอื่นๆในระดับโลกต่อไป
ทั้งนี้ รองนายกรัฐมนตรีเน้นย้ําถึงระบบการประเมินการบริหารจัดการของสมคมกีฬาแห่งประเทศไทย ตามแนวทางการพัฒนากีฬาสู่ความเป็นเลิศ ให้การกีฬาแห่งประเทศไทยพิจารณาตัวชี้วัดให้เหมาะสม ให้สอดคล้องตามความแตกต่างของแต่ละสมาคมอย่างแท้จริง และให้ความช่วยเหลือสมาคมพี่เลี้ยงที่ไม่ผ่านเกณฑ์ประเมิน รวมถึงการปรับปรุงเกณฑ์การประเมินผลในระยะเวลาที่เหมาะสมเพื่อให้สอดคล้องกับสถานการณ์ที่เปลี่ยนแปลงไป พร้อมทั้งให้ดําเนินงานตามระบบการประเมินผลการดําเนินงานรัฐวิสาหกิจด้านการกํากับดูแลที่ดีและการนําองค์กรตามที่กําหนดอย่างเคร่งครัดทุกรายการ โดยเฉพาะหัวข้อการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ด้วย
-----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธนาคารออมสิน จับมือ สภาอุตสาหกรรมท่องเที่ยวแห่งประเทศไทย ผนึกกำลังช่วย SMEs ภาคการท่องเที่ยว ปล่อยกู้ไม่วิเคราะห์รายได้ วงเงิน 3,000 ล้านบาท
วันศุกร์ที่ 30 ตุลาคม 2563
ธนาคารออมสิน จับมือ สภาอุตสาหกรรมท่องเที่ยวแห่งประเทศไทย ผนึกกําลังช่วย SMEs ภาคการท่องเที่ยว ปล่อยกู้ไม่วิเคราะห์รายได้ วงเงิน 3,000 ล้านบาท
ธนาคารออมสินจึงร่วมกับสภาอุตสาหกรรมท่องเที่ยวแห่งประเทศไทย เดินหน้าเร่งให้ความช่วยเหลือ โดยจัดสรรวงเงิน 3,000 ล้านบาท ตามโครงการ “สินเชื่อ SMEs มีที่ มีเงิน” ให้ผู้ประกอบการธุรกิจท่องเที่ยว
นายวิทัย รัตนากร ผู้อํานวยการธนาคารออมสิน เปิดเผยถึงกรณีที่ผู้ประกอบการธุรกิจ SMEs ภาคการท่องเที่ยวประสบปัญหาสภาพคล่องเนื่องจากขาดรายได้ แต่ยังไม่สามารถเข้าถึงแหล่งทุนที่จะใช้ประคับประคองกิจการให้ดําเนินต่อได้ เนื่องจากข้อจํากัดของเงื่อนไขกระบวนการปล่อยสินเชื่อที่ต้องมีการวิเคราะห์รายได้และพิจารณาภาระของผู้กู้ เป็นต้น ดังนั้น เพื่อปลดล็อกดังกล่าวให้แก่ผู้ประกอบการ โดยเฉพาะธุรกิจ SMEs ภาคการท่องเที่ยวที่ได้รับผลกระทบรุนแรง ธนาคารออมสินจึงร่วมกับสภาอุตสาหกรรมท่องเที่ยวแห่งประเทศไทย เดินหน้าเร่งให้ความช่วยเหลือ โดยจัดสรรวงเงิน 3,000 ล้านบาท ตามโครงการ “สินเชื่อ SMEs มีที่ มีเงิน” ให้ผู้ประกอบการธุรกิจท่องเที่ยว สามารถนําที่ดินมาเป็นหลักประกันการกู้ด้วยเงื่อนไขผ่อนปรน กล่าวคือธนาคารจะไม่พิจารณาภาระผู้กู้และไม่วิเคราะห์รายได้ โดยพร้อมให้กู้สูงถึง 70% ของราคาประเมินที่ดินของทางราชการ ให้วงเงินกู้สูงสุด 10 ล้านบาทสําหรับบุคคลธรรมดา และ 50 ล้านบาทสําหรับนิติบุคคล ในอัตราดอกเบี้ยเงินกู้ 5.99% ต่อปี ให้ผู้กู้มาไถ่ถอนที่ดินคืนเมื่อไหร่ก็ได้ที่พร้อม ภายในเวลา 3 ปี ซึ่งการที่ธนาคารออมสินได้รับการสนับสนุนให้สามารถปล่อยกู้ด้วยเงื่อนไขผ่อนปรน เชื่อว่าจะช่วยผู้ประกอบการท่องเที่ยวที่เดือดร้อนจากผลกระทบการระบาดโควิด-19 ให้ได้รับวงเงินกู้ไปหมุนเวียนประคับประคองกิจการต่อไป
ด้านนายชัยรัตน์ ไตรรัตนจรัสพร ประธานสภาอุตสาหกรรมท่องเที่ยวแห่งประเทศไทย หรือ สทท. กล่าวว่า จากวิกฤตการณ์การแพร่ระบาดของโควิด-19 ที่ส่งผลกระทบทําให้ภาคการท่องเที่ยวชะงักงัน สร้างความเดือดร้อนแก่ธุรกิจการท่องเที่ยวอย่างมาก ประเมินว่าธุรกิจท่องเที่ยวมีแนวโน้มปิดกิจการถาวรเป็นสัดส่วนกว่าร้อยละ 30 ของธุรกิจท่องเที่ยวทั้งหมดในไทย ซึ่งถือเป็นสถานการณ์ที่น่าเป็นห่วง โดยเริ่มเห็นผู้ประกอบการท่องเที่ยวบางรายประกาศขายกิจการแล้ว อย่างไรก็ตาม ผู้ประกอบการคาดหวังว่าสถานการณ์ท่องเที่ยวในไตรมาสที่ 4 จะดีขึ้นได้บ้างเนื่องจากเข้าสู่ฤดูกาลท่องเที่ยว ที่ผ่านมามีหลายหน่วยงานเร่งหามาตรการให้ความช่วยเหลือผู้ประกอบการ ที่แม้จะยังไม่สามารถชดเชยรายได้ที่ขาดหายไป แต่ก็คาดหวังว่าจะสามารถช่วยให้ธุรกิจอยู่รอดจนกว่าสถานการณ์จะกลับเข้าสู่ภาวะปกติ
“สําหรับความร่วมมือกับธนาคารออมสินในครั้งนี้ เป็นความพยายามช่วยเหลือผู้ประกอบการให้ได้มีทุนเสริมสภาพคล่องในการทําธุรกิจให้เดินหน้าต่อได้โดยไม่ต้องปิดกิจการ โดยสามารถใช้ที่ดินเป็นหลักประกันขอกู้เงื่อนไขผ่อนปรน ในโครงการ “สินเชื่อ SMEs มีที่ มีเงิน” จากวงเงิน 3,000 ล้านบาทที่ได้รับจัดสรรเพื่อผู้ประกอบการที่เป็นสมาชิกของ สทท. เป็นกรณีพิเศษ” นายชัยรัตน์กล่าวเสริม
ทั้งนี้ สมาชิกของ สทท. ที่ประสงค์ขอสินเชื่อโครงการ “สินเชื่อ SMEs มีที่ มีเงิน” สามารถติดต่อได้ที่สภาอุตสาหกรรมท่องเที่ยวแห่งประเทศไทย และที่ธนาคารออมสินทุกสาขาทั่วประเทศ หรือลงทะเบียนแจ้งความประสงค์ที่ www.gsb.or.th ตั้งแต่บัดนี้เป็นต้นไป สอบถามรายละเอียดเพิ่มเติมได้ที่ GSB SMEs Call Center โทร. 02-299-8899
https://www.gsb.or.th/news/gsbpr69/
รัฐบาลไทย-ข่าวทำเนียบรัฐบาล-‘รมช.ประภัตร’ ตรวจเยี่ยมกลุ่มเกษตรกรแปลงใหญ่ โคแม่พันธุ์อำเภอศรีสมเด็จ จ.ร้อยเอ็ด
วันศุกร์ที่ 30 ตุลาคม 2563
‘รมช.ประภัตร’ตรวจเยี่ยมกลุ่มเกษตรกรแปลงใหญ่โคแม่พันธุ์อําเภอศรีสมเด็จจ.ร้อยเอ็ด
‘รมช.ประภัตร’ตรวจเยี่ยมกลุ่มเกษตรกรแปลงใหญ่
โคแม่พันธุ์อําเภอศรีสมเด็จจ.ร้อยเอ็ดชี้แจงโครงการโคขุนกู้วิกฤติโควิด19ปล่อยสินเชื่อแล้ว16ล้านบาท
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวในโอกาสตรวจเยี่ยมกลุ่มวิสาหกิจชุมชนเกษตรกรแปลงใหญ่โคแม่พันธุ์อําเภอศรีสมเด็จบ้านเหล่าดอนไฮหมู่8ตําบลเมืองเปลือยอ.ศรีสมเด็จจ.ร้อยเอ็ดว่ากลุ่มเกษตรกรแปลงใหญ่โคแม่พันธุ์อําเภอศรีสมเด็จได้รับสินเชื่อจากธนาคารเพื่อการเกษตรและสหกรณ์(ธ.ก.ส.)ในการดําเนินงานตามหลักของเกษตรแปลงใหญ่โคแม่พันธุ์อําเภอศรีสมเด็จจังหวัดร้อยเอ็ดคือการลดต้นทุนการผลิตเพิ่มผลผลิตเพิ่มคุณภาพผลผลิตการตลาดและการจัดการโดยการเลี้ยงโคแม่พันธุ์เพื่อการผลิตลูกจําหน่าย(โคต้นน้ํา)ตามหลักตลาดนําการผลิตเช่นพันธุ์บราห์มันชาร์โรเล่ห์ และแองกัสโดยมีการเชื่อมโยงตลาดกับกลุ่มผู้ผลิตโคขุนในพื้นที่จึงสามารถดําเนินงานได้เป็นอย่างดีมีสมาชิกจํานวน46ราย มีแม่โคภายในกลุ่ม468ตัว เป็นการเลี้ยงโคแม่พันธุ์ต้นน้ําเพื่อผลิตลูกโคตามสายพันธุ์ที่ตลาดต้องการเชื่อมโยงกับกลุ่มที่รับซื้อลูกโคไปเลี้ยงขุนระยะสั้นและมีการเชื่อมโยงกับตลาดอย่างครบวงจร
นอกจากนั้นรัฐมนตรีช่วยว่าการกระทรวงเกษตรและสหกรณ์ยังได้นําเสนอโครงการส่งเสริมการเลี้ยงสัตว์และกิจการอื่นที่เกี่ยวเนื่อง(โคเนื้อสร้างชาติ) แก่พี่น้องประชาชนที่มาร่วมงานเพื่อเป็นทางเลือกในการประกอบอาชีพทั้งนี้ในจังหวัดร้อยเอ็ดมีกลุ่มเกษตรกรเข้าร่วมโครงการดังกล่าว และได้รับการอนุมัติสินเชื่อไปแล้วจํานวน6กลุ่มเป็นจํานวนเงิน16,300,000บาทตลอดจนโครงการเสริมสร้างรายได้ให้แก่เกษตรกรในช่วงฤดูแล้งปี2563/2564ที่ทางกระทรวงเกษตรฯเตรียมนําเสนอครม. อาทิการปลูกพืชใช้น้ําน้อย(ข้าวโพดเลี้ยงสัตว์ถั่วเขียว)การสนับสนุนการแปรรูปสินค้าเกษตรการส่งเสริมการเลี้ยงปลาดุก(ปลาตะเพียนขาว)การปลูกพืชอาหารสัตว์ และการเลี้ยงไก่พื้นเมือง(ไก่พื้นเมือง,เป็ดไข่,เป็ดเทศ)เป็นต้น
ทั้งนี้จ.ร้อยเอ็ดมีเกษตรกรผู้เลี้ยงสัตว์จํานวน100,335ราย ชนิดสัตว์โคเนื้อ259,162ตัวโคนม608ตัวกระบือ60,919ตัวสุกร100,074ตัวและไก่จํานวน4,108,902ตัว พื้นที่ปลูกพืชอาหารสัตว์9,145ไร่
รัฐบาลไทย-ข่าวทำเนียบรัฐบาล-นายกรัฐมนตรีและภริยา ร่วมลอยกระทงวิถีใหม่ สืบสานวัฒนธรรมไทย พร้อมคณะรัฐมนตรี ประชาชนและสื่อมวลชน ณ คลองผดุงกรุงเกษม ข้างทำเนียบรัฐบาล
วันศุกร์ที่ 30 ตุลาคม 2563
นายกรัฐมนตรีและภริยา ร่วมลอยกระทงวิถีใหม่ สืบสานวัฒนธรรมไทย พร้อมคณะรัฐมนตรี ประชาชนและสื่อมวลชน ณ คลองผดุงกรุงเกษม ข้างทําเนียบรัฐบาล
นายกรัฐมนตรีและภริยา ร่วมลอยกระทงวิถีใหม่ สืบสานวัฒนธรรมไทย พร้อมคณะรัฐมนตรี ประชาชนและสื่อมวลชน ณ คลองผดุงกรุงเกษม ข้างทําเนียบรัฐบาล
วันนี้ (30 ต.ค. 63) เวลา 17.30น. นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานงานสืบสานประเพณีลอยกระทง พุทธศักราช 2563 "ลอยกระทงวิถีใหม่ สืบสานวัฒนธรรมไทย"ณ คลองผดุงกรุงเกษม ข้างทําเนียบรัฐบาล ซึ่งจัดโดยสํานักนายกรัฐมนตรีร่วมกับกระทรวงวัฒนธรรม เพื่อสืบสานเอกลักษณ์ความเป็นไทย และร่วมรักษาประเพณีอันดีงามที่เป็นการแสดงออกถึงความกตัญญูต่อสายน้ําที่หล่อเลี้ยงชีวิตและสังคมไทยมายาวนานตั้งแต่สมัยสุโขทัยเป็นต้นมา โดยมีคณะรัฐมนตรี ข้าราชการการเมือง ผู้บริหาร ข้าราชการและเจ้าหน้าที่ในทําเนียบรัฐบาล แต่งกายด้วยชุดผ้าไทยเข้าร่วมงานอย่างพร้อมเพรียง
โอกาสนี้ นายกรัฐมนตรีและภริยา พร้อมคณะรัฐมนตรี ชมการแสดงรําวงลอยกระทง จากนั้น นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงานการจัดงานสืบสานประเพณีลอยกระทงพุทธศักราช 2563 "ลอยกระทงวิถีใหม่ สืบสานวัฒนธรรมไทย"ต่อจากนั้น นายกรัฐมนตรีและภริยา คณะรัฐมนตรี ชมนิทรรศการองค์ความรู้เกี่ยวกับประเพณีลอยกระทง และการรักษาสิ่งแวดล้อม ก่อนร่วมถ่ายภาพและร่วมลอยกระทงพร้อมคณะรัฐมนตรี ข้าราชการ สื่อมวลชนและประชาชน โดยรอบบริเวณคลองผดุงกรุงเกษม
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รมช.ธรรมนัส เดินหน้ามอบหนังสืออนุญาต ส.ป.ก.4-01 และมอบเงินเยียวยาเกษตรกรชาวสวนลำไย ปี 2563 จ.น่าน
วันศุกร์ที่ 30 ตุลาคม 2563
​รมช.ธรรมนัส เดินหน้ามอบหนังสืออนุญาต ส.ป.ก.4-01 และมอบเงินเยียวยาเกษตรกรชาวสวนลําไย ปี 2563 จ.น่าน
​รมช.ธรรมนัส เดินหน้ามอบหนังสืออนุญาต ส.ป.ก.4-01 และมอบเงินเยียวยาเกษตรกรชาวสวนลําไย ปี 2563 จ.น่าน เพื่อพัฒนาอาชีพของเกษตรกรในเขตปฏิรูปที่ดิน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ พร้อมด้วย ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยภายหลังเป็นประธานการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) แก่เกษตรกร และมอบเงินโครงการเยียวยาเกษตรกรชาวสวนลําไย ปี 2563 ณ ศาลากลางจังหวัดน่าน ว่า กระทรวงเกษตรและสหกรณ์ โดย สํานักงานการปฏิรูปที่ดิน มีนโยบายที่ต้องการให้เกษตรกรมีความรู้ ความเข้าใจในเรื่องสิทธิ และหน้าที่ของเกษตรกร ในการใช้ประโยชน์ในที่ดิน พัฒนาอาชีพของเกษตรกรในเขตปฏิรูปที่ดิน และเพื่อบรรเทาความเดือดร้อนของพี่น้องเกษตรกรชาวสวนลําไยจากการได้รับผลกระทบจากสภาพอากาศที่แปรปรวน และจากการแพร่ระบาดของเชื้อไวรัลโควิด-19 กระทรวงเกษตรและสหกรณ์จึงมีนโยบายช่วยเหลือเยียวยาเกษตรกรชาวสวนลําไย ปี 2563 ในอัตราไร่ละ 2,000 บาท ไม่เกิน 5 ไร่/ครัวเรือน และลําไยต้องมีอายุ 5 ปี ขึ้นไป
“ ในวันนี้ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกร จํานวน 30 ราย และก่อนที่เกษตรกรจะได้รับมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) เกษตรกรต้องได้รับความรู้เกี่ยวกับสิทธิการใช้ประโยชน์ในที่ดินและหน้าที่ของเกษตรกรในเขตปฏิรูปที่ดิน การพัฒนาอาชีพ และการสร้างรายได้ให้กับเกษตรกร รวมถึงการเข้าถึงแหล่งเงินทุนอีกด้วย และยังได้มีการมอบเงินโครงการเยียวยาเกษตรกรชาวสวนลําไย ปี 2563 จํานวน 11,252 ราย เป็นจํานวนเงิน 102,921,025 บาท” ร้อยเอก ธรรมนัส กล่าว
ทั้งนี้ จังหวัดน่านมีพระราชกฤษฏีกากําหนดเป็นเขตปฏิรูปที่ดินจํานวน 14 อําเภอ เนื้อที่ 475,565 ไร่ พื้นที่ดําเนินการ 460,968 ไร่ และจัดให้เกษตรกรไปแล้วจํานวน 351,588 ไร่ คงเหลือ เนื้อที่ประมาณ 5,000 ไร่ ผลการจัดที่ดิน ดังนี้ เป็นที่ดินแปลงเกษตรกรรม จํานวน 41,241 ราย 65,095 แปลง    เนื้อที่ 348,727 ไร่ และเป็นที่ดินแปลงที่อยู่อาศัย จํานวน 6,580 ราย 6,831 แปลง เนื้อที่ 2,856 ไร่ ในปีงบประมาณ พ.ศ.2563 ส.ป.ก.น่าน ดําเนินการจัดที่ดินได้ทั้งสิ้น 341 ราย 404 แปลง เนื้อที่ 1,045-2-56 ไร่ แบ่งเป็น ที่ดินแปลงเกษตรกรรม จํานวน 308 ราย 371 แปลง เนื้อที่ 1,035-1-55 ไร่ ที่ดินแปลงชุมชน จํานวน 33 ราย 33 แปลง เนื้อที่ 10-1-1 ไร่
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 22 - 29 ตุลาคม 2563
วันศุกร์ที่ 30 ตุลาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 22 - 29 ตุลาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 22 - 29 ตุลาคม 2563 พบการกระทําผิด จํานวน 574 คดี คิดเป็นเงินค่าปรับ 10.66 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 22 - 29 ตุลาคม 2563) พบว่ามีการกระทําผิด จํานวน 574 คดี คิดเป็นเงินค่าปรับ 10.66 ล้านบาท โดยแยกเป็น สุรา จํานวน 337 คดี ค่าปรับ 3.24 ล้านบาท ยาสูบ จํานวน 174 คดี ค่าปรับ 4.30 ล้านบาท ไพ่ จํานวน 17 คดี ค่าปรับ 0.29 ล้านบาท น้ํามันและผลิตภัณฑ์น้ํามัน จํานวน 20 คดี ค่าปรับ 0.47 ล้านบาท น้ําหอม 4 คดี ค่าปรับ 0.14 ล้านบาท รถจักรยานยนต์ จํานวน 13 คดี ค่าปรับ 0.40 ล้านบาท และสินค้าอื่น ๆ จํานวน 9 คดี ค่าปรับ 1.82 ล้านบาท โดยมีของกลางแยกเป็นน้ําสุรา จํานวน 54,268.760 ลิตร ยาสูบ จํานวน 24,506 ซอง ไพ่ จํานวน 1,135 สํารับ น้ํามันและผลิตภัณฑ์น้ํามัน จํานวน 32,510.000 ลิตร น้ําหอม จํานวน 6,000 ขวด รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 29 ตุลาคม 2563 พบว่ามีการกระทําผิด จํานวน 2,286 คดี คิดเป็นเงินค่าปรับ 43.42 ล้านบาท โดยแยกเป็น สุรา จํานวน 1,274 คดี ค่าปรับ 11.86 ล้านบาท ยาสูบ จํานวน 758 คดี ค่าปรับ 19.64 ล้านบาท ไพ่ จํานวน 62 คดี ค่าปรับ 0.70 ล้านบาท น้ํามันและผลิตภัณฑ์น้ํามัน จํานวน 55 คดี ค่าปรับ 3.41 ล้านบาท น้ําหอม จํานวน 10 คดี ค่าปรับ 0.32 ล้านบาท รถจักรยานยนต์ จํานวน 83 คดี ค่าปรับ จํานวน 2.16 ล้านบาท และสินค้าอื่น ๆ จํานวน 44 คดี ค่าปรับ 5.33 ล้านบาท โดยมีของกลางแยกเป็นน้ําสุรา จํานวน 62,769.120 ลิตร ยาสูบ จํานวน 89,804 ซอง ไพ่ จํานวน 3,131 สํารับ น้ํามันและผลิตภัณฑ์น้ํามัน จํานวน 120,147.000 ลิตร น้ําหอม จํานวน 47,637 ขวด รถจักรยานยนต์ จํานวน 98 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปังไม่หยุด!! ลงทะเบียน “คนละครึ่ง” เต็มโควตา 10 ล้านคนแล้ว
วันศุกร์ที่ 30 ตุลาคม 2563
ปังไม่หยุด!! ลงทะเบียน “คนละครึ่ง” เต็มโควตา 10 ล้านคนแล้ว
--
#ไทยคู่ฟ้าได้รับความสนใจอย่างท่วมท้น สําหรับมาตรการ “คนละครึ่ง” ที่เปิดให้ประชาชนที่สนใจร่วมลงทะเบียนโครงการ ตั้งแต่วันที่ 16 ต.ค. 63 ที่ผ่านมา ล่าสุด เมื่อกดตรวจสอบสิทธิผ่านเว็บไซต์ www.คนละครึ่ง .com จะพบว่า จํานวนสิทธิคงเหลือนั้นเป็น 0 แล้ว เท่ากับว่า มีผู้ลงทะเบียนรับสิทธิโครงการเต็มจํานวน 10 ล้านคน ซึ่งระบบจะทําการตรวจสอบและส่ง SMS แจ้งยืนยันสิทธิโดยเร็ว
.
ข้อมูล ณ วันที่ 28 ต.ค. 63 เวลา 12.00 น. มียอดการใช้จ่ายสะสม 1,225.44 ล้านบาท แบ่งเป็นเงินที่ประชาชนจ่าย 626.97 ล้านบาท และภาครัฐร่วมจ่ายอีก 598.47 ล้านบาท คํานวณเป็นยอดใช้จ่ายเฉลี่ย 229 บาทต่อครั้ง และมีการใช้จ่ายครบทุกจังหวัด โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ สําหรับร้านค้าที่สนใจเข้าร่วมโครงการยังลงทะเบียนได้ต่อเนื่อง ผ่านทางเว็บไซต์ www.คนละครึ่ง .com และสาขาธนาคารกรุงไทยโดยไม่มีการปิดรับลงทะเบียน ซึ่งขณะนี้มีร้านค้าเข้าร่วมแล้วกว่า 400,000 ร้านค้า
.
ขอย้ําเตือนกันตรงนี้ว่า หากผู้ลงทะเบียนและผ่านการตรวจสอบแล้ว ไม่ใช้สิทธิครั้งแรกภายใน 14 วัน จะถูกตัดสิทธิ โดยกระทรวงการคลัง จะนํายอดผู้ลงทะเบียนแต่ไม่ได้ใช้สิทธิไปเปิดให้ประชาชนลงทะเบียนรอบใหม่อีกครั้ง
.
อย่างไรก็ตาม ขณะนี้มีพฤติกรรมโฆษณาชวนเชื่อ เช่น สแกนคิวอาร์โค้ดแลกเป็นเงินสด จึงขอย้ําเตือนให้ประชาชนระมัดระวัง และผู้ที่กระทําผิดจะถูกดําเนินการตามกฎหมาย หากต้องการแจ้งเบาะแสการกระทําผิด สามารถส่งข้อมูลไปได้ที่ halfhalf@fpo.go.th หรือ โทร. 02 273 9020 ต่อ 3697 3527 3548 3509
รัฐบาลไทย-ข่าวทำเนียบรัฐบาล-’สุชาติ’ มอบ ที่ปรึกษารัฐมนตรีฯ ลุยราชบุรี สร้างหลักประกันทางสังคมแรงงานนอกระบบ
วันศุกร์ที่ 30 ตุลาคม 2563
’สุชาติ’ มอบ ที่ปรึกษารัฐมนตรีฯ ลุยราชบุรี สร้างหลักประกันทางสังคมแรงงานนอกระบบ
รัฐมนตรีสุชาติ ชมกลิ่น มอบ ที่ปรึกษารัฐมนตรีฯ ลงพื้นที่จังหวัดราชบุรี ประชุมมอบนโยบายติดตามผลการปฏิบัติราชการกระทรวงแรงงาน พร้อมเยี่ยมกลุ่มอาชีพเสริมสร้างหลักประกันทางสังคมแก่แรงงานนอกระบบ
เมื่อวันที่ 30 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการสังกัดกระทรวงแรงงานจังหวัดราชบุรีเพื่อมอบนโยบายและแนวทางการปฏิบัติราชการกระทรวงแรงงานของรัฐมนตรีว่าการกระทรวงแรงงาน ณ ห้องประชุม H 201 สถาบันพัฒนาฝีมือแรงงาน 4 ราชบุรี อําเภอเมืองราชบุรี จังหวัดราชบุรี โดยมี นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน พร้อมด้วย หัวหน้าส่วนราชการสังกัดกระทรวงแรงงานจังหวัดราชบุรี เข้าร่วมในครั้งนี้ด้วย โดยที่ปรึกษารัฐมนตรีฯ กล่าวว่าท่านรัฐมนตรีสุชาติ ชมกลิ่น ได้มอบหมายให้ดิฉัน และคณะที่ปรึกษาฯ ลงพื้นที่จังหวัดราชบุรีในวันนี้ เพื่อมาติดตามผลการปฏิบัติราชการของกระทรวงแรงงาน พร้อมทั้ง รับฟังปัญหาต่าง ๆ ซึ่งรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญการแก้ไขปัญหาความเดือดร้อนของผู้ใช้แรงงาน นายจ้าง และประชาชนทั่วไป ตลอดจนการเสริมสร้างหลักประกันทางสังคมแก่แรงงานนอกระบบ
นางธิวัลรัตน์ ยังได้กล่าวมอบนโยบายในประเด็นการแก้ปัญหาในแนวทางที่ยั่งยืน โดยการสนับสนุนการจ้างงาน ออกกฎหมายการส่งเสริมและพัฒนาคุณภาพชีวิตแรงงานนอกระบบ ส่งเสริมแรงงานสัมพันธ์
สร้างแรงจูงใจในการจ้างงาน โดยการยกระดับทักษะฝีมือแรงงานให้ได้มาตรฐานสากล มีมาตรการสินเชื่อ
เพื่อส่งเสริมการจ้างงาน และการส่งเสริมด้านความปลอดภัยในการทํางาน ส่งเสริมโครงการประกันสังคมทั่วไทย
สู่แรงงานภาคอิสระ การสมัครเป็นผู้ประกันตนมาตรา 40 ติดตามผลการดําเนินงานโครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและภาคเอกชน (Co - Payment)
“ขอให้ร่วมกันทํางาน ติดตามสถานการณ์ด้านแรงงานอย่างใกล้ชิด ขอให้แรงงานจังหวัดในฐานะผู้แทนกระทรวงระดับภูมิภาคทําหน้าที่เป็นศูนย์กลางจัดทําแผนปฏิบัติการ การจัดทําข้อมูลแรงงานในระดับจังหวัด การบูรณาการทํางานกับหน่วยงานในจังหวัดและภาคีเครือข่าย รวมทั้งอาสาสมัครแรงงาน (อสร.) ซึ่งเป็นตัวเชื่อมประสานการให้บริการของกระทรวงแรงงานสู่ชุมชน” นางธิวัลรัตน์ กล่าวในท้ายสุด
จากนั้นในช่วงบ่าย ที่ปรึกษารัฐมนตรีฯ และคณะ ยังได้ติดตามผลการดําเนินงานตามนโยบายมาตรการส่งเสริม คุ้มครอง พัฒนา และสร้างหลักประกันทางสังคมแรงงานนอกระบบ จํานวน 2 แห่ง คือ กลุ่มหัตถกรรมทอเสื่อกก หมู่ที่ 4 ตําบลดอนกระเบื้อง อําเภอโพธาราม และวิสาหกิจชุมชนกลุ่มแม่บ้านหัวสระพัฒนา ตั้งอยู่เลขที่ 31/24 หมู่ที่ 5 ตําบลเบิกไพร อําเภอบ้านโป่ง จังหวัดราชบุรี
รัฐบาลไทย-ข่าวทำเนียบรัฐบาล-มท.1 นำคณะผู้บริหารร่วมพิธีถวายผ้าพระกฐินพระราชทานของกระทรวงมหาดไทย ประจำปี 2563
วันศุกร์ที่ 30 ตุลาคม 2563
มท.1 นําคณะผู้บริหารร่วมพิธีถวายผ้าพระกฐินพระราชทานของกระทรวงมหาดไทย ประจําปี 2563
มท.1 นําคณะผู้บริหารร่วมพิธีถวายผ้าพระกฐินพระราชทานของกระทรวงมหาดไทย ประจําปี 2563
วันนี้ (30 ต.ค. 63) เวลา 14.00 น. ที่พระอุโบสถ วัดเศวตฉัตร วรวิหาร เขตคลองสาน กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีถวายผ้าพระกฐินพระราชทานของกระทรวงมหาดไทย ประจําปี 2563โดยมี นายฉัตรชัย พรหมเลิศ ปลัดกระทรวงมหาดไทย พร้อมด้วยคณะผู้บริหารระดับสูงของกระทรวงมหาดไทย ข้าราชการ เจ้าหน้าที่ จากหน่วยงานในสังกัดกระทรวงมหาดไทย ตลอดจนบริษัท ห้างร้าน และประชาชนผู้มีจิตศรัทธา เข้าร่วมในพิธีฯ
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้กระทรวงมหาดไทยนํามาถวายพระสงฆ์จําพรรษาถ้วนไตรมาส ณ วัดเศวตฉัตร วรวิหาร เขตคลองสาน กรุงเทพมหานคร เพื่อเป็นการทํานุบํารุงพระพุทธศาสนา โดยพิธีถวายผ้าพระกฐินพระราชทานในวันนี้ ประกอบด้วย พิธีถวายเครื่องบริวารพระกฐินพระราชทาน ได้แก่ บาตร เครื่องอัฐบริขาร ตาลปัตรฯ และเครื่องไทยธรรม แด่พระสงฆ์รูปที่ครองผ้า และถวายปัจจัยที่ผู้มีจิตศรัทธา ร่วมโดยเสด็จพระราชกุศลแด่เจ้าอาวาสเพื่อถวายแด่พระภิกษุ สามเณร เพื่อนําไปบูรณปฏิสังขรณ์พระอาราม หรือทํานุบํารุงพระพุทธศาสนา และสนับสนุนกิจกรรมต่างๆ ของวัด โดยมียอดเงินที่ถวายผ้าพระกฐินพระราชทานถวายเป็นพระราชกุศล เป็นจํานวนเงินทั้งสิ้น จํานวน 5,317,839 บาท พร้อมทั้งมอบเงินให้โรงเรียนวัดเศวตฉัตรเพื่อเป็นทุนบํารุงการศึกษาแก่นักเรียน
วัดเศวตฉัตร วรวิหาร เป็นพระอารามหลวงชั้นตรี ชนิดวรวิหาร ตั้งอยู่ในเขตคลองสาน กรุงเทพมหานคร เดิมชื่อ วัดบางลําพูล่าง สันนิษฐานว่าก่อสร้างขึ้นตั้งแต่สมัยกรุงศรีอยุธยา ซึ่งต่อมาได้รับการบูรณะโดยพระเจ้าบรมวงศ์เธอ กรมหมื่นสุรินทรรักษ์ พระราชโอรสในพระบาทสมเด็จพระพุทธยอดฟ้าจุฬาโลกมหาราช ต้นราชสกุลฉัตรกุล ในช่วงปี พ.ศ. 2359–2373 ต่อมาได้รับการปฏิสังขรณ์โดยพระบาทสมเด็จพระนั่งเกล้าเจ้าอยู่หัว ซึ่งต่อมาพระบาทสมเด็จพระจอมเกล้าเจ้าอยู่หัว พระราชทานชื่อวัดใหม่ว่า วัดเศวตฉัตร โดยกรมศิลปากรได้ประกาศกําหนดให้วัดเศวตฉัตร วรวิหาร ได้รับการขึ้นทะเบียนเป็นโบราณสถานของชาติ ตามประกาศในราชกิจจานุเบกษา เล่มที่ 94 ตอนที่ 75 วันที่ 16 สิงหาคม 2520
รัฐบาลไทย-ข่าวทำเนียบรัฐบาล-ชวนกินข้าวเหนียวทั้งคาว – หวาน ช่วยพี่น้องเกษตรกร
วันศุกร์ที่ 30 ตุลาคม 2563
ชวนกินข้าวเหนียวทั้งคาว – หวาน ช่วยพี่น้องเกษตรกร
--
#ไทยคู่ฟ้าจากสถานการณ์ราคาข้าวเปลือกเหนียวตกต่ํา กระทบต่อรายได้ของพี่น้องเกษตรกรทั่วประเทศ ล่าสุดกระทรวงพาณิชย์ได้ออกมาตรการช่วยเหลือผู้ปลูกข้าวเหนียวอย่างเร่งด่วน โดยการเชื่อมโยงการรับซื้อข้าวเปลือกเหนียวอย่างครบวงจร และรณรงค์ให้คนไทยบริโภคข้าวเหนียวให้มากขึ้น ส่งผลให้ในช่วงสัปดาห์ที่ผ่านมา ราคารับซื้อข้าวเปลือกเหนียวในตลาดปรับตัวสูงขึ้นกว่า 1,000 บาทต่อตัน
.
มาตรการกระตุ้นการรับซื้อข้าวเปลือกเหนียว เริ่มตั้งแต่การรวบรวมข้าวเปลือกเหนียวในพื้นที่ที่ได้รับความเดือดร้อนทั่วประเทศ และสนับสนุนค่าบริหารจัดการรวบรวมข้าวเปลือกเหนียวของโรงสี ตันละ 500 บาท เริ่มดําเนินการตั้งแต่เดือน ต.ค. - พ.ย. 63
นอกจากนี้ ยังขอความร่วมมือห้างสรรพสินค้าจัดพื้นที่จําหน่ายข้าวเหนียวเป็นกรณีพิเศษ สนับสนุนให้ผู้ประกอบการร้านอาหาร โรงงานสุรา โรงงานแป้งข้าวเหนียว ที่ต้องใช้ข้าวเหนียวเป็นวัตถุดิบ รับซื้อข้าวเหนียวเพิ่มขึ้นกว่า 2,200 ตัน และขอให้ภาคเอกชนอื่น ๆ รับซื้อข้าวเหนียวจากโรงสีในราคาที่เหมาะสม รวมทั้งร่วมมือกับ ธ.ก.ส. ปล่อยสินเชื่อดอกเบี้ยต่ําผ่านโครงการต่าง ๆ
.
สําหรับประชาชนทั่วไปอย่างเรา ๆ ก็สามารถช่วยเหลือพี่น้องเกษตรกรผู้ปลูกข้าวเหนียวได้ เพียงแค่หันมาบริโภคข้าวเหนียวทั้งในแบบที่เป็นอาหารคาวและอาหารหวาน โดยเฉพาะข้าวเหนียวนาปรัง พันธุ์สันป่าตอง ที่สามารถนําไปประกอบอาหารได้หลายรูปแบบ มีประโยชน์ หาซื้อง่าย และราคาไม่สูง
รัฐบาลไทย-ข่าวทำเนียบรัฐบาล-ผลการประชุมคณะกรรมการ PPP ครั้งที่ 3/2563
วันศุกร์ที่ 30 ตุลาคม 2563
ผลการประชุมคณะกรรมการ PPP ครั้งที่ 3/2563
คณะกรรมการ PPP ไฟเขียว 2 โครงการ มูลค่ารวมกว่า 19,000 ล้านบาท หนุนเอกชนร่วมลงทุนพัฒนาโครงสร้างพื้นฐานและบริการสาธารณะพร้อมเห็นชอบกฎหมายลําดับรองภายใต้ พ.ร.บ. การร่วมลงทุนฯ ปี 2562 รองรับการดําเนินโครงการอย่างครบถ้วน
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 3/2563 เมื่อวันศุกร์ที่ 30 ตุลาคม 2563 ณ ศูนย์เอนเนอร์ยี่ คอมเพล็กซ์ กระทรวงพลังงาน โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบในหลักการของโครงการให้เอกชนร่วมลงทุนในรูปแบบ PPP Net Cost จํานวน 2 โครงการ มูลค่าเงินลงทุนรวม 18,961 ล้านบาท ได้แก่
1.1 โครงการบริหารจัดการท่าเทียบเรือสาธารณะเพื่อขนถ่ายสินค้าเหลว ของการนิคมอุตสาหกรรมแห่งประเทศไทย (กนอ.) มูลค่ารวม 16,096 ล้านบาท ในรูปแบบการให้เอกชนบริหารจัดการโดยให้สัมปทาน โดย กนอ. จะมอบสิทธิแก่เอกชนเข้าใช้ทรัพย์สินเดิมของโครงการและดําเนินโครงการ ทั้งนี้ เอกชนจะเป็นผู้รับผิดชอบการลงทุนและค่าใช้จ่ายในการดําเนินงานทั้งหมด โดยภาครัฐไม่มีภาระการลงทุนในโครงการ ตลอดระยะเวลาร่วมลงทุน 30 ปี เพื่อสนับสนุนการประกอบกิจการของผู้ประกอบการในพื้นที่กลุ่มนิคมอุตสาหกรรมมาบตาพุด และพื้นที่ใกล้เคียง
1.2 โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ของกรมการขนส่งทางบกมูลค่ารวม 2,865 ล้านบาท โดยภาครัฐเป็นผู้ลงทุนค่าที่ดิน ค่าก่อสร้างโครงสร้างพื้นฐาน ส่วนภาคเอกชนเป็นผู้ลงทุนค่าอุปกรณ์ขนถ่ายสินค้า อุปกรณ์สํานักงานและส่วนประกอบ และงานระบบที่เกี่ยวข้องกับการบริหารด้านการขนส่งสินค้าและโลจิสติกส์ รวมถึง O&M ทั้งหมด ตลอดระยะเวลาโครงการ 15 ปี เพื่อรองรับการปรับเปลี่ยนรูปแบบการขนส่งระหว่างประเทศบริเวณพื้นที่เศรษฐกิจชายแดน รวมถึงเชื่อมต่อระบบการขนส่งจากทางถนนไปสู่ทางรถไฟ โดยให้ไปพิจารณาผลตอบแทนของรัฐอย่างรอบคอบในขั้นตอนการคัดเลือกเอกชน รวมถึงการขอรับสิทธิประโยชน์ BOI
2. คณะกรรมการ PPP เห็นชอบร่างกฎหมายลําดับรองและแนวทางปฏิบัติภายใต้ พ.ร.บ. การร่วมลงทุนฯ ปี 2562 ในเรื่องหลักเกณฑ์ในการพิจารณาใช้การคัดเลือกเอกชนโดยไม่ใช้วิธีประมูล รวมถึงแนวทางการพิจารณาความสําคัญของโครงการร่วมลงทุนที่มีมูลค่าตั้งแต่ 1,000 - 5,000 ล้านบาท ซึ่งจะทําให้หน่วยงานที่เกี่ยวข้องมีกฎหมายลําดับรองที่ใช้สําหรับการจัดทําและดําเนินโครงการครบถ้วน
3. คณะกรรมการ PPP ยังได้วินิจฉัยกรณีที่มีปัญหาเกี่ยวกับการปฏิบัติตาม พ.ร.บ. การร่วมลงทุนฯ ปี 2562 ตามมาตรา 20 (9) ตามที่มีหน่วยงานหารือในกรณีปัญหาข้อกฎหมายตาม พ.ร.บ. การร่วมลงทุนฯ ปี 2562 ของการท่าเรือแห่งประเทศไทย และบริษัท ท่าอากาศยานไทย จํากัด (มหาชน)
รัฐบาลไทย-ข่าวทำเนียบรัฐบาล-ชาวสวนยางเฮ! ราคายางพารายังแรงไม่หยุด
วันศุกร์ที่ 30 ตุลาคม 2563
ชาวสวนยางเฮ! ราคายางพารายังแรงไม่หยุด
--
#ไทยคู่ฟ้ามีข่าวดีมาบอกครับ...สัปดาห์นี้ราคายางพารายังแรงไม่หยุด โดยยางแผ่นรมควันพุ่งแตะสูงสุด 77.85 บาท/กก. ที่ตลาดกลางยางพารา จ.นครศรีธรรมราช ส่วนตลาดกลางฯ จ.สงขลา และตลาดกลางฯ จ.สุราษฎร์ธานี ราคาอยู่ที่ 77.72 บาท/กก. หลังจากเปิดตลาดสัปดาห์นี้เพียง 2 วัน ราคาเพิ่มขึ้นกว่า 11 บาท คาดการณ์ว่าราคาสามารถพุ่งสูงต่อเนื่องแตะ 80 บาท/กก. ได้ภายในสัปดาห์นี้ ซึ่งราคายางจะยังคงอยู่ในแนวบวกอย่างต่อเนื่อง และทะลุแนวต้านสูงสุดในรอบ 3 ปี 5 เดือน
.
สาเหตุที่ราคายางปรับตัวสูงขึ้นมาจากหลายปัจจัย เช่น ปริมาณผลผลิตยางธรรมชาติน้อยกว่าตัวเลขที่คาดการณ์ไว้ ความต้องการยางในตลาดเพิ่มสูงขึ้น ทั้งสินค้าประเภทยุทธภัณฑ์ ถุงมือยาง ยางยืด การจําหน่ายรถยนต์ของจีนซึ่งเป็นผู้นําเข้ายางเพิ่มขึ้น โดยเฉพาะรถบรรทุกขนาดใหญ่ เป็นต้น
.
นอกจากนี้ ยังเป็นผลพวงมาจากการดําเนินงานของรัฐบาล โดยเฉพาะการขับเคลื่อนโมเดล “เกษตรพาณิชย์ทันสมัย” ซึ่งเป็นความร่วมมือของกระทรวงเกษตรฯ และกระทรวงพาณิชย์ ทั้งโครงการประกันรายได้ชาวสวนยาง และล่าสุดคือ 6 มาตรการปฏิรูปยางพารา เพื่อเพิ่มราคา สร้างเสถียรภาพราคา เพิ่มขีดความสามารถในการแข่งขัน เน้นลงทุนแปรรูปส่งเสริมวิจัยสร้างผลิตภัณฑ์ใหม่ ใช้กลยุทธ์ใหม่การขายการตลาดเชิงรุกเจาะจีนทุกมณฑลและเปิดตลาดใหม่ๆ ในประเทศต่างๆ
Cr : กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-​ทส.ประชุมคณะอนุกรรมการที่ดิน ครั้งที่ 2/2563
วันศุกร์ที่ 30 ตุลาคม 2563
​ทส.ประชุมคณะอนุกรรมการที่ดิน ครั้งที่ 2/2563
​ทส.ประชุมคณะอนุกรรมการที่ดิน ครั้งที่ 2/2563
ทส.ประชุมคณะอนุกรรมการที่ดิน ครั้งที่ 2/2563
วันนี้ (30 ต.ค. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะอนุกรรมการจัดหาที่ดิน ครั้งที่ 2/2563 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะอนุกรรมการเข้าร่วมประชุม ณ ห้องประชุม 202 กระทรวงทรัพยากรธรรมชาติและสิ่งแวดล้อม
รมว.ทส. ได้กล่าวเปิดการประชุม ขอให้คณะอนุกรรมการและเจ้าหน้าที่ทุกคนปฏิบัติงานด้วยความรวดเร็วและรอบคอบ เพราะการดําเนินงานในส่วนนี้ถือเป็นจุดเริ่มต้นสําคัญที่จะขยายผลไปยังส่วนอื่นต่อไป โดยที่ประชุมได้พิจารณาในเรื่อง ดังนี้
1.การพิจารณาพื้นที่เป้าหมายดําเนินการจัดที่ดินทํากินให้ชุมชนของ คทช.จังหวัด
2.กําหนดพื้นที่เป้าหมายที่จะดําเนินการจัดที่ดินทํากินให้ชุมชน ในปีงบประมาณ พ.ศ.2564 รวมถึงการขอปรับปรุงพื้นที่เป้าหมาย ปีงบประมาณ พ.ศ.2562 และกําหนดพื้นที่เป้าหมายเพิ่มเติม ปีงบประมาณ พ.ศ.2563 ของกรมทรัพยากรทางทะเลและชายฝั่ง
3.คทช.จังหวัดเสนอพื้นที่เป้าหมายดําเนินการในพื้นที่ป่าสงวนแห่งชาติ ท้องที่จังหวัดน่านและจังหวัดตาก
4.พื้นที่ป่าสงวนแห่งชาติในภาพรวมรายจังหวัดที่จะต้องนํามาดําเนินการจัดที่ดินทํากินให้ชุมชน
5.การแก้ไขปัญหาราษฎรอยู่อาศัยทํากินในพื้นที่ป่าตามพระราชบัญญัติป่าไม้ พ.ศ.2484
6.การแก้ไขปัญหาความเดือดร้อนให้ราษฎรผู้ยากไร้ไม่มีที่อยู่อาศัยและที่ดินทํากิน ในพื้นที่สวนป่าคอนสาร จังหวัดชัยภูมิ สวนป่าสมเด็จ จังหวัดกาฬสินธุ์ ป่าสงวนแห่งชาติที่อนุญาตให้มหาวิทยาลัยเทคโนโลยีสุรนารีใช้ประโยชน์ จังหวัดนครราชสีมา และป่าสงวนแห่งชาติ จังหวัดสุพรรณบุรี
รัฐบาลไทย-ข่าวทำเนียบรัฐบาล-ธ.ก.ส. มอบโชคปีที่ 2 ให้กับเกษตรกรในโครงการออมเงินเพื่อลดภาระหนี้กับทวีโชค
วันศุกร์ที่ 30 ตุลาคม 2563
ธ.ก.ส. มอบโชคปีที่ 2 ให้กับเกษตรกรในโครงการออมเงินเพื่อลดภาระหนี้กับทวีโชค
ธ.ก.ส. มอบโชคพิเศษกับ “โครงการออมเงินเพื่อลดภาระหนี้กับทวีโชค” ให้เกษตรกรที่เข้าโครงการลดดอกเบี้ยเงินกู้และโครงการขยายเวลาชําระหนี้ที่ฝากเงินระหว่าง 1 สิงหาคม 2562 – 31 กรกฎาคม 2563 เพื่อสร้างภูมิคุ้มกันทางการเงินผ่านการออมเงินเสริมความมั่นคงในชีวิต
ธ.ก.ส. มอบโชคพิเศษกับ “โครงการออมเงินเพื่อลดภาระหนี้กับทวีโชค” ให้เกษตรกรที่เข้าโครงการลดดอกเบี้ยเงินกู้และโครงการขยายเวลาชําระหนี้ที่ฝากเงินระหว่าง 1 สิงหาคม 2562 – 31 กรกฎาคม 2563 เพื่อสร้างภูมิคุ้มกันทางการเงินผ่านการออมเงินเสริมความมั่นคงในชีวิตเมื่อสิ้นสุดโครงการฯ มีเกษตรกรผู้ร่วมโครงการกว่า 2.2 ล้านราย รวมเงินออมกว่า 41,066 ล้านบาท จับรางวัลในโอกาสวันสถาปนา ธ.ก.ส. ครบรอบ 54 ปี วันที่ 2 พฤศจิกายนนี้ มูลค่ากว่า 5 ล้านบาท
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่รัฐบาลได้มีนโยบายสนับสนุนมาตรการปฏิรูปภาคการเกษตร ตามแนวทางเกษตรประชารัฐ ซึ่ง ธ.ก.ส. ได้สนับสนุนนโยบายดังกล่าวผ่านการจัดทําโครงการลดดอกเบี้ยเงินกู้และโครงการขยายเวลาชําระหนี้ให้แก่เกษตรกรลูกค้า เพื่อให้เกษตรกรได้มีโอกาสฟื้นฟูการประกอบอาชีพโดยการปรับเปลี่ยนและพัฒนาการผลิตที่นําไปสู่การสร้างอาชีพและรายได้ที่มั่นคงและยังได้จัดทําโครงการออมเงินเพื่อลดภาระหนี้กับทวีโชค โดยสนับสนุนให้เกษตรกรนํารายได้ส่วนเหลือจากค่าใช้จ่ายในครัวเรือนมาออมไว้ในโครงการฯ เพื่อเป็นการสร้างภูมิคุ้มกันทางการเงินผ่านการออมเงินที่นําไปสู่ความมั่นคงและมีรายได้เพียงพอที่จะชําระหนี้เมื่อสิ้นสุดโครงการลดดอกเบี้ยเงินกู้และโครงการขยายระยะเวลาชําระหนี้ โดยดําเนินโครงการตั้งแต่วันที่ 1 สิงหาคม 2561 – 31 กรกฎาคม 2564 เป็นระยะเวลา 3 ปี
นอกจากเกษตรกรที่เข้าร่วมโครงการจะได้รับดอกเบี้ยเงินฝาก ได้รับสิทธิ์จับรางวัลระดับจังหวัดปีละ 2 ครั้ง และระดับประเทศปีละ 1 ครั้งแล้ว เมื่อออมเงินเพิ่มสะสมทุก ๆ 1,000 บาท และคงเงินไว้ในบัญชีติดต่อกันตั้งแต่ 6 เดือนขึ้นไปของแต่ละรอบดําเนินการ จะได้รับสิทธ์จับรางวัลในรอบพิเศษทันทีอีกจํานวน 1 สิทธิ์ โดยแบ่งเป็น 3 รอบ ได้แก่ รอบที่ 1 ตั้งแต่วันที่ 1 สิงหาคม 2561 – 31 กรกฎาคม 2562 รอบที่ 2 ตั้งแต่วันที่ 1 สิงหาคม 2562 – 31 กรกฎาคม 2563 และรอบที่ 3 ตั้งแต่วันที่ 1 สิงหาคม 2563 – 31 กรกฎาคม 2564 ซึ่งมีลูกค้าที่เข้าร่วมโครงการฯ กว่า 2.2 ล้านราย รวมเงินออมกว่า 41,066 ล้านบาท
สําหรับปี 2563 จะเป็นการมอบโชคในรอบที่ 2 จะมีการจัดงานจับรางวัลในวันที่ 2 พฤศจิกายน 2563 ในช่วงวันสถาปนาครบรอบ 54 ปี ธ.ก.ส. โดยมีผู้เข้าเกณฑ์และได้รับสิทธิ์จับรางวัลจํานวน 381,888 ราย รวมจํานวนเงินออมกว่า 6,900 ล้านบาท และสิทธิ์ที่ร่วมลุ้นโชคกว่า 6.9 ล้านสิทธิ์ ซึ่งของรางวัลในครั้งนี้ประกอบด้วย รางวัลทองคําแท่ง น้ําหนัก 10 บาท จํานวน 10 รางวัล และรางวัลทองรูปพรรณ น้ําหนัก 1 บาท จํานวน 100 รางวัล รวมทั้งสิ้น 110 รางวัล มูลค่ากว่า 5 ล้านบาท
รัฐบาลไทย-ข่าวทำเนียบรัฐบาล-‘รมช.ประภัตร’ ติดตามงานส่งเสริมอาชีพเกษตรกร จ.ขอนแก่น
วันศุกร์ที่ 30 ตุลาคม 2563
‘รมช.ประภัตร’ติดตามงานส่งเสริมอาชีพเกษตรกรจ.ขอนแก่น
‘รมช.ประภัตร’ติดตามงานส่งเสริมอาชีพเกษตรกรจ.ขอนแก่นสร้างรายได้ลดรายจ่ายตั้งเป้า25,000ครัวเรือนมุ่งยกระดับขอนแก่นเป็นจังหวัดต้นแบบด้านการเกษตร
วันนี้(30ต.ค.63)นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานการประชุมติดตามความก้าวหน้าการขับเคลื่อนไทยไปด้วยกันระดับพื้นที่จังหวัดขอนแก่นร่วมกับนายสมศักดิ์จังตระกุลผู้ว่าราชการจังหวัดขอนแก่นหัวหน้าส่วนราชการในสังกัดกระทรวงเกษตรและสหกรณ์หน่วยงานที่เกี่ยวข้องนายอําเภอเกษตรอําเภอณห้องประชุมแก่นเมืองศาลากลางจังหวัดขอนแก่นอ.เมืองจ.ขอนแก่นว่าตามที่พล.อ.ประยุทธ์จันทร์โอชานายกรัฐมนตรีมีคําสั่งแต่งตั้งคณะกรรมการขับเคลื่อนไทยไปด้วยกันซึ่งตนรับผิดชอบในระดับพื้นที่จ.ขอนแก่นและจ.ร้อยเอ็ดและได้มีการประชุมร่วมกันพร้อมทั้งลงพื้นที่ตรวจราชการเมื่อวันที่7 – 8ตุลาคมที่ผ่านมาและได้มอบนโยบายเกี่ยวกับอาชีพที่ส่งเสริมรายได้ให้เกษตรกรในพื้นที่6อาชีพได้แก่1)เลี้ยงสัตว์เช่นวัวแพะแกะไก่หมูและกระบือ 2)ปลูกถั่วเขียว3 )ปลูกขิง 4)ปลูกหญ้าเนเปียร์(หญ้าอาหารสัตว์) ข้าวโพด มันสําปะหลัง5)ปลูกแหนแดง และ6)เลี้ยงจิ้งหรีดนั้น
นายประภัตรกล่าวเพิ่มเติมว่าที่ประชุมได้รายงานความก้าวหน้าในการส่งเสริมอาชีพแต่ละด้านซึ่งมีความคืบหน้าเป็นที่น่าพอใจอาทิโครงการส่งเสริมการเลี้ยงสัตว์และกิจการที่เกี่ยวเนื่องฯมีกลุ่มที่ยื่นใบสมัครเข้าร่วมโครงการจํานวน145กลุ่มได้รับการเห็นชอบแผนธุรกิจแล้ว35กลุ่มวงเงินสินเชื่อธุรกิจรวม96.7ล้านบาทโคเนื้อ32กลุ่มวงเงินสินเชื่อธุรกิจ90.9ล้านบาทแพะ2กลุ่ม วงเงินสินเชื่อธุรกิจ4.8ล้านบาทไก่เนื้อ1กลุ่มวงเงินสินเชื่อธุรกิจ1.0ล้านบาทได้รับอนุมัติสินเชื่อธุรกิจแล้วรวม5กลุ่มวงเงินสินเชื่อธุรกิจ 17ล้านบาท,ปลูกขิงมีพื้นที่ปลูกทั้งหมด11.5ไร่ผลผลิตรวม5.75ตันโดยส่งเสริมสนับสนุนการรวมกลุ่มเกษตรกรเพื่อกําหนดราคาและวางแผนการผลิตกับผู้รับซื้อผลผลิตคัดเลือกพื้นที่การผลิตให้เหมาะสมกับการผลิตขิงการให้ความรู้เกษตรกรในการผลิตขิงเชื่อมโยงเกษตรกรกับผู้รับซื้อในการรับซื้อผลผลิต,ปลูกหญ้าเนเปียร์(หญ้าอาหารสัตว์)ศูนย์วิจัยและพัฒนามาตรฐานอาหารสัตว์เคี้ยวเอื้องติดตามตรวจเยี่ยมพร้อมให้คําแนะนําด้านการปลูกการจัดการแปลงการบํารุงรักษาและบริการวิเคราะห์คุณค่าทางโภชนาของพืชอาหารสัตว์และปลูกแหนแดงดําเนินการเพาะเลี้ยงและขยายพันธุ์แหนแดงใน26อําเภอเพื่อเตรียมสถานที่เพาะเลี้ยงและขยายพันธุ์แหนแดงในศูนย์เรียนรู้การเพิ่มประสิทธิภาพการผลิตสินค้าเกษตร(ศพก.)เพื่อเป็นจุดเรียนรู้และสาธิตการเพาะเลี้ยงแหนแดงให้กับเกษตรกรในพื้นที่ เป็นต้น
“เกษตรกรจังหวัดขอนแก่นมีทั้งหมด250,000ครัวเรือนต้องส่งเสริมให้ได้10%หรือประมาณ25,000ครัวเรือนเน้นพื้นที่ที่ลําบากเพื่อให้เกษตรกรมีโอกาสเข้าถึงแหล่งเงินทุนโดยต้องช่วยเหลือเกษตรกรให้มีรายได้ในระยะสั้นเพื่อลดรายจ่ายภายใน4เดือนผ่านโครงการเสริมสร้างรายได้ให้แก่เกษตรกรในช่วงฤดูแล้งปี2563/2564ที่ทางกระทรวงเกษตรฯเตรียมนําเสนอครม. อาทิการปลูกพืชใช้น้ําน้อย(ข้าวโพดเลี้ยงสัตว์ถั่วเขียว)การสนับสนุนการแปรรูปสินค้าเกษตรการส่งเสริมการเลี้ยงปลาดุก(ปลาตะเพียนขาว)การปลูกพืชอาหารสัตว์ และการเลี้ยงไก่พื้นเมือง(ไก่พื้นเมือง,เป็ดไข่,เป็ดเทศ)พร้อมกันนี้มอบหมายให้หน่วยงานต่างๆสํารวจพื้นที่การเกษตรที่เหมาะสมเพื่อเข้าไปสนับสนุนเกษตรกรให้มีรายได้ตลอดจนมุ่งส่งเสริมและพัฒนาให้จ.ขอนแก่นเป็นพื้นที่นําร่องในโครงการต่างๆที่สําคัญด้านการเกษตรเพื่อเป็นต้นแบบของประเทศต่อไป”นายประภัตรกล่าว
รัฐบาลไทย-ข่าวทำเนียบรัฐบาล-เริ่มปีหน้า! ผู้ขับขี่ใช้บิ๊กไบค์ ต้องอบรมและสอบใบขับขี่เพิ่มเติม
วันศุกร์ที่ 30 ตุลาคม 2563
เริ่มปีหน้า! ผู้ขับขี่ใช้บิ๊กไบค์ ต้องอบรมและสอบใบขับขี่เพิ่มเติม
--
#ไทยคู่ฟ้าผู้ขับขี่บิ๊กไบค์ฟังทางนี้...เว็บไซต์ราชกิจจาบุเบกษาเผยแพร่กฎกระทรวงฉบับใหม่ ว่าด้วยการขอและการออกใบอนุญาตขับรถ และการต่ออายุใบอนุญาตขับรถ พ.ศ.2563 ซึ่งมีสาระสําคัญที่เกี่ยวข้องกับผู้ที่ขับขี่บิ๊กไบค์ หรือรถจักรยานยนต์ที่มีกําลังสูง หรือรถจักรยานยนต์ที่มีขนาดเครื่องยนต์มากกว่า 400 cc ทั้งผู้ที่จะขอใบอนุญาตขับขี่ส่วนบุคคลชั่วคราว ใบอนุญาตขับขี่ส่วนบุคคล หรือผู้ที่ต่ออายุใบอนุญาตขับขี่ส่วนบุคคล จะต้องมีหลักฐานผ่านการอบรมและทดสอบการขับขี่ เพิ่มเติมจากปกติ โดยจะเริ่มบังคับใช้ตั้งแต่วันที่ 19 ก.พ. 64 เป็นต้นไป
.
โดยปกติแล้วผู้ที่ยื่นขอใบอนุญาตขับขี่ จะต้องใช้เอกสารหลักฐานต่าง ๆ เช่น บัตรประจําตัวประชาชน ใบรับรองแพทย์ ใบผ่านการอบรมการขับขี่ แต่สําหรับผู้ขับขี่บิ๊กไบค์มีเงื่อนไขใหม่ว่าจะต้องมีหลักฐานผ่านการอบรมและทดสอบการขับขี่เพิ่มเติม ซึ่งรายละเอียดจะมีระเบียบที่ชัดเจนออกมาอีกครั้งหนึ่ง เหตุผลก็เพราะ “บิ๊กไบค์” เป็นรถจักรยานยนต์ขนาดใหญ่ และมีน้ําหนักมาก ผู้ขับขี่จึงต้องมีทักษะและความพร้อมในการขับขี่ เพื่อความปลอดภัยของผู้ขับขี่และผู้อื่นที่ใช้ทางร่วมกัน ช่วยลดอุบัติเหตุที่นํามาซึ่งความสูญเสียทั้งชีวิตและทรัพย์สินอย่างประเมินค่ามิได้
อ่านประกาศฯ ฉบับเต็ม คลิกhttp://www.ratchakitcha.soc.go.th/.../2563/A/088/T_0006.PDF
รัฐบาลไทย-ข่าวทำเนียบรัฐบาล-"ออท.แอฟริกาใต้ ชื่นชมรัฐบาลแก้ปัญหา COVID พร้อมยืนยันถึงมิตรภาพและพัฒนาความร่วมมือกับไทย"
วันศุกร์ที่ 30 ตุลาคม 2563
"ออท.แอฟริกาใต้ ชื่นชมรัฐบาลแก้ปัญหา COVID พร้อมยืนยันถึงมิตรภาพและพัฒนาความร่วมมือกับไทย"
พล.อ.ชัยชาญ ช้างมงคล รมช.กห.ได้ให้การต้อนรับการเยี่ยมคํานับของ นาย Geoffrey Quinton Mitchell Doidge ( เจฟฟรีย์ ควินตัน มิตเชลล์ ดอยจ์ ) ออท.สาธารณรัฐแอฟริกาใต้/ไทย ณ ศาลาว่าการกลาโหม
ทั้งสองฝ่ายได้หารือร่วมกันถึงแนวทางในการพัฒนาความร่วมมือทางทหารระหว่างสองประเทศ โดยเฉพาะการขยายความร่วมมือด้านอุตสาหกรรมป้องกันประเทศระหว่างกันที่เป็นรูปธรรม ภายหลังแผนการลงนามในข้อตกลงร่วมกันที่กําลังจัดทําและลงนามร่วมกัน พล.อ.ชัยชาญ’ รมช.กห. ได้ย้ําว่า ไทยพร้อมผลักดันความร่วมมือดังกล่าวให้เป็นรูปธรรมต่อเนื่องกันไปภายใต้สถานการณ์การแพร่ระบาดของ COVID-19 และพร้อมให้การสนับสนุนข้อมูลและเป็นกําลังใจกับแอฟริกาใต้ในการรับมือกับความท้าทายของการแพร่ระบาดของโรคที่กําลังเกิดขึ้นไปด้วยกัน
นาย Geoffrey’ ได้กล่าวขอบคุณถึงพัฒนาการความร่วมมือทางทหารอย่างดีจากทุกหน่วยงานของ กห.ที่ผ่านมา โดยเฉพาะด้านอุตสาหกรรมป้องกันประเทศที่อยู่ระหว่างการลงนามความร่วมมือกัน ขณะเดียวกันก็พร้อมขยายความร่วมมือคู่ขนานทั้งทางวิชาการและด้านอื่นๆควบคู่กันไป พร้อมกันนี้ขอชื่นชมรัฐบาลไทย ที่ประสบความสําเร็จในการดูแลป้องกันและแก้ปัญหา COVID-19 อย่างดียิ่งที่ผ่านมา ซึ่งทําให้ชาวแอฟริกาใต้ที่พํานักในไทยรู้สึกปลอดภัย ตลอดทั้งช่วยสนับสนุนอํานวยความสะดวกการเดินทางกลับของทั้งชาวไทยและชาวแอฟริกากลับประเทศที่ผ่านมาเป็นอย่างดี ทั้งนี้แอฟริกาใต้ขอยืนยันความเป็นมิตรที่ดีกับไทยและเข้าใจถึงสถานการณ์ที่ยุ่งยากซับซ้อนที่กําลังเกิดขึ้นในไทย
รัฐบาลไทย-ข่าวทำเนียบรัฐบาล-ป้องกันไข้หวัด สกัดโควิด ต้องดูแลตัวเอง อย่าการ์ดตก
วันศุกร์ที่ 30 ตุลาคม 2563
ป้องกันไข้หวัด สกัดโควิด ต้องดูแลตัวเอง อย่าการ์ดตก
--
#ไทยคู่ฟ้า ตอนนี้บ้านเราเริ่มเข้าสู่ฤดูหนาว หลายพื้นที่เริ่มมีอุณหภูมิลดลง อากาศเย็น เป็นปัจจัยเสี่ยงที่ทําให้ติดเชื้อโรคระบบทางเดินหายใจได้ง่าย เช่น ไข้หวัด หรือไข้หวัดใหญ่ ขณะเดียวกันยังมีการระบาดของโรคโควิดอยู่ด้วย สิ่งที่แอดมินอยากจะมาเตือนกันก็คือ โรคไข้หวัดใหญ่กับโรคโควิด มีอาการคล้ายคลึงกัน เช่น มีไข้ ไอ ปวดศีรษะ ฉะนั้นถ้าเรารู้จักป้องกันตนเองอย่างเหมาะสม สวมหน้ากากอนามัย ล้างมือบ่อย ๆ โอกาสที่จะเป็นโรคโควิดจะน้อยมาก
.
ไข้หวัดใหญ่และโควิด ติดต่อได้เหมือนกัน ผ่านการไอ จาม หรือสัมผัสถูกน้ํามูก และเสมหะของผู้ป่วย แต่อาการของโควิดจะมีไข้ น้ํามูก และไอไม่เด่นเท่าไข้หวัดใหญ่ ระดับของไข้จะต่ํา ๆ ประมาณ 37.5 หรือ 37.8 องศาเซลเซียส อาจรู้สึกครั่นเนื้อครั่นตัวและมีไอร่วม แต่ที่เด่นชัดคือ จะสูญเสียการรับรสและกลิ่น แต่สามารถหายได้เองใน 10-14 วัน
.
สรุป ก็คือ ถ้าไม่อยากเป็นทั้งไข้หวัดใหญ่ หรือโควิด ก็ต้องป้องกันตัวเอง อย่าการ์ดตก ใส่หน้ากาก ทั้งคนป่วยและคนไม่ป่วย เว้นระยะห่าง 1-2 เมตร ล้างมือบ่อย ๆ กินของร้อน ใช้ช้อนกลางส่วนตัว หลีกเลี่ยงสถานที่แออัด เน้นการอยู่พื้นที่โล่งและมีแดดก็จะช่วยป้องกันได้
รัฐบาลไทย-ข่าวทำเนียบรัฐบาล-ออมสิน จัดงานวันออมแห่งชาติ 2563 “รากฐานสังคมดี เริ่มที่การออม” พร้อมออกแคมเปญจูงใจเด็กฝากต่อเนื่อง รับสิทธิพิเศษ 3 ต่อ ชวน สมาชิกธนาคารโรงเรียน “แข่งกันออม” ลุ้นทุนการศึกษา
วันศุกร์ที่ 30 ตุลาคม 2563
ออมสิน จัดงานวันออมแห่งชาติ 2563 “รากฐานสังคมดี เริ่มที่การออม” พร้อมออกแคมเปญจูงใจเด็กฝากต่อเนื่อง รับสิทธิพิเศษ 3 ต่อ ชวน สมาชิกธนาคารโรงเรียน “แข่งกันออม” ลุ้นทุนการศึกษา
พิธีเปิดงานวันออมแห่งชาติ ประจําปี 2563 ด้วยแนวคิด “รากฐานสังคมดี เริ่มที่การออม” ซึ่งธนาคารออมสินในฐานะสถาบันเพื่อการออมได้จัดกิจกรรมมากมายเกี่ยวกับการออมในปีนี้ โดยมี นายวิทัย รัตนากร ผู้อํานวยการธนาคารออมสิน เป็นประธานในพิธีเปิดงาน
วันนี้ (30 ตุลาคม 2563) ณ หอประชุมบุรฉัตร ธนาคารออมสิน สํานักงานใหญ่ ได้มีพิธีเปิดงานวันออมแห่งชาติ ประจําปี 2563 ด้วยแนวคิด “รากฐานสังคมดี เริ่มที่การออม” ซึ่งธนาคารออมสินในฐานะสถาบันเพื่อการออมได้จัดกิจกรรมมากมายเกี่ยวกับการออมในปีนี้ ได้แก่ การแจกกระปุกเพื่อส่งเสริมการออมสําหรับการฝากเงินในวันนี้ การรับฝากเงินสําหรับเด็กในกิจกรรมพิเศษ “เด็กดี มีวินัย ได้ลุ้นโชค” และพิธีมอบรางวัลการประกวดวาดภาพการ์ตูนส่งเสริมการออม ทั้งในประเภทเยาวชนจนถึงประชาชนทั่วไป โดยมี นายวิทัย รัตนากร ผู้อํานวยการธนาคารออมสิน เป็นประธานในพิธีเปิดงาน
นายวิทัย รัตนากร ผู้อํานวยการธนาคารออมสิน เปิดเผยถึงการจัดงานวันออมแห่งชาติของธนาคารออมสินในปีนี้ ว่า มีกิจกรรมส่งเสริมการออมเป็นพิเศษสําหรับเด็ก คือ กิจกรรม “เด็กดี มีวินัย ได้ลุ้นโชค” สําหรับผู้ที่มีอายุ 7-15 ปี เปิดบัญชีเงินฝากเผื่อเรียก Youth Savings ขั้นต่ํา 100 บาท โดยฝากในวันนี้ (30 ตุลาคม 2563) และฝากเงินต่อเนื่องทุกเดือนๆ ละ 50 บาทขึ้นไป จนถึงวันที่ 31 สิงหาคม 2564 จะได้รับสิทธิพิเศษ 3 ต่อ คือ ต่อที่ 1 ได้รับอัตราดอกเบี้ยพิเศษ 1.25% ต่อปี โดยต้องมียอดเงินฝากสูงสุดไม่เกิน 100,000 บาท ต่อที่ 2 ได้รับเงินขวัญถุง 100 บาท และต่อที่ 3 ลุ้นรับของรางวัลมูลค่า 10,000 บาท จํานวน 108 รางวัล รวมมูลค่า 1,080,000 บาท หรือถ้าฝากในวันที่ 31 ตุลาคม 2563 ถึงวันที่ 30 พฤศจิกายน 2563 และฝากเงินต่อเนื่องทุกเดือนๆ ละ 50 บาทขึ้นไป จนถึงวันที่ 31 สิงหาคม 2564 ได้รับอัตราดอกเบี้ยสูงสุด 0.50% ต่อปี และได้รับสิทธิ์ลุ้นของรางวัลมูลค่า 10,000 บาท ด้วยเช่นกัน โดยกําหนดจับรางวัลในวันที่ 30 กันยายน 2564
ขณะที่กิจกรรมการออมในสถานศึกษา ได้จัด โครงการแข่งกันออมกับออมสิน ซึ่งเริ่มตั้งแต่วันที่ 1 มกราคม ถึง วันที่ 30 กันยายน 2564 เป็นกิจกรรมกระตุ้นการออมต่อเนื่องในกลุ่มสถานศึกษา นักเรียน-นักศึกษา ที่เป็นสมาชิกธนาคารโรงเรียนธนาคารออมสิน ให้มีความตื่นตัวกับการออมและมีส่วนร่วมกันวางแผนการออมอย่างสม่ําเสมอ โดยมี “รางวัลยอดนักออม” สําหรับนักเรียนที่มีวินัยการออมดีเด่น พิจารณาจากความถี่ในการฝากเงิน-ถอนเงิน พร้อมด้วยส่งผลงานคลิปส่งเสริมการออมสําหรับเยาวชน โดยมีรางวัลทุนการศึกษา โล่ และ เกียรติบัตร จํานวน 100 รางวัล เงินรางวัลรวม 800,000 บาท และ “รางวัลสถานศึกษาส่งเสริมการออม” สําหรับสถานศึกษาที่ส่งเสริมการออม พิจารณาจากจํานวนรายการเคลื่อนไหวในการฝากเงิน-ถอนเงิน สะสมตลอดช่วงโครงการ และจัดกิจกรรมส่งเสริมการออมอย่างสม่ําเสมอ ธนาคารฯ ให้รางวัลทุนการศึกษา โล่ และ เกียรติบัตร จํานวน 100 รางวัล เงินรางวัลรวม 1,480,000 บาท
นอกจากนี้ ยังได้จัดทําของที่ระลึกชิ้นพิเศษคู่กับกิจกรรมวันออมเหมือนเช่นทุกปี ซึ่งในปีนี้เป็น “กระปุกออมสิน 107 ปี ธนาคารออมสิน” มอบให้ผู้ฝากเงินด้วยตัวเองหรือเปิดบัญชีใหม่ ตั้งแต่ 500 บาทขึ้นไป จํานวน 1 ชิ้น ต่อ 1 ราย ในวันศุกร์ที่ 30 ตุลาคม 2563 นี้เท่านั้น ณ ธนาคารออมสินทุกสาขาทั่วประเทศ
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓
วันพฤหัสบดีที่ 29 ตุลาคม 2563
รมว.วธ. เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓
รมว.วธ. เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓
วันที่ ๒๙ ตุลาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้งที่ ๒/๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม คณะอนุกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.ส่งหน่วยแพทย์เคลื่อนที่ ทีมหมอครอบครัว และอสม. ดูแลประชาชนที่ได้รับผลกระทบจากพายุ “โมลาเบ”
วันพฤหัสบดีที่ 29 ตุลาคม 2563
สธ.ส่งหน่วยแพทย์เคลื่อนที่ ทีมหมอครอบครัว และอสม. ดูแลประชาชนที่ได้รับผลกระทบจากพายุ “โมลาเบ”
กระทรวงสาธารณสุข ออกหน่วยแพทย์เคลื่อนที่ให้บริการดูแลสุขภาพประชาชนในพื้นที่ที่ได้รับผลกระทบจากพายุ “โมลาเบ” โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ไม่ให้ขาดยา ส่งทีมหมอครอบครัวอสม. เยี่ยมบ้าน ให้คําแนะนําป้องกันโรคที่มากั
กระทรวงสาธารณสุข ออกหน่วยแพทย์เคลื่อนที่ให้บริการดูแลสุขภาพประชาชนในพื้นที่ที่ได้รับผลกระทบจากพายุ “โมลาเบ” โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ไม่ให้ขาดยา ส่งทีมหมอครอบครัวอสม. เยี่ยมบ้าน ให้คําแนะนําป้องกันโรคที่มากับน้ําท่วม และหลังน้ําลด พร้อมส่งยาและเวชภัณฑ์สนับสนุนแล้ว 58,500 ชุด
วันนี้ (29 ตุลาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีความห่วงใยผู้ประสบภัยจากพายุ “โมลาเบ” ซึ่งมีจังหวัดที่ได้รับผลกระทบ เกิดน้ําท่วมฉับพลัน น้ําป่าไหลหลาก และยังน้ําท่วมขัง 6 จังหวัด คือ จ.อบุลราชธานี จ.นครราชสีมา จ.ปราจีนบุรี จ.สุราษฎร์ธานี จ.นครปฐม และจ.สุพรรณบุรี ได้กําชับให้สถานบริการทุกแห่งให้การดูแลประชาชนอย่างเต็มที่ เฝ้าระวังโรคและภัยสุขภาพที่มากับน้ําท่วม และหลังน้ําลด สั่งการให้ส่วนกลางสนับสนุนยาและเวชภัณฑ์ลงไปช่วยเหลือ ได้ส่งยาและเวชภัณฑ์ให้จังหวัดที่ได้รับผลกระทบแล้ว 58,500 ชุด ขณะนี้มีสถานพยาบาลได้รับผลกระทบ 15 แห่ง ได้แก่ โรงพยาบาล 1 แห่ง โรงพยาบาลส่งเสริมสุขภาพตําบล 13 แห่ง ศูนย์สุขภาพชุมชน 1 แห่ง ทุกแห่งเปิดให้บริการปกติ
นายแพทย์เกียรติภูมิกล่าวต่อว่า ได้กําชับนายแพทย์สาธารณสุขทุกจังหวัดที่ได้รับผลกระทบ จัดหน่วยแพทย์เคลื่อนที่ และส่งเจ้าหน้าที่ ทีมหมอครอบครัว อสม. เยี่ยมบ้าน ให้การดูแลผู้ประสบภัยน้ําท่วม โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ให้ได้รับยาอย่างต่อเนื่อง แนะนําให้ความรู้ในการป้องกันตนเองให้ปลอดภัยจากการจมน้ํา ไฟดูด โรคที่มากับน้ําท่วม เช่น โรคฉี่หนู และเฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วงนอกจากนี้ หลายพื้นที่มีน้ําท่วมขังจากฝนที่ตกหนักติดต่อกันตั้งแต่ต้นเดือน ทําให้พบโรคน้ํากัดเท้าเพิ่มขึ้น ดังนั้นหลังลุยน้ําให้รีบล้างทําความสะอาด เช็ดให้แห้ง หากผิวหนังที่เท้า ซอกนิ้ว เปื่อย แดง และลอกมีอาการคัน ให้ทายารักษาโรคน้ํากัดเท้า อย่าเกาเพราะจะทําให้เป็นแผล เกิดการอักเสบติดเชื้อได้ง่าย
************************************* 29 ตุลาคม 2563